Oficiālais Vēstnesis L 156 , 25/06/2003 Lpp. 0009 - 0012



Komisijas Regula (EK) Nr. 1082/2003 (2003. gada 23. jūnijs), ar ko nosaka sīki izstrādātus noteikumus Eiropas Parlamenta un Padomes Regulas (EK) Nr. 1760/2000 īstenošanai attiecībā uz minimālo līmeni pārbaudēm, kas jāveic saskaņā ar liellopu identifikācijas un reģistrācijas sistēmu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1760/2000, ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97 [1], un jo īpaši tās 10. panta d) apakšpunktu, tā kā: (1) Komisijas 1997. gada 29. decembra Regula (EK) Nr. 2630/97, ar ko nosaka sīki izstrādātus noteikumus Padomes Regulas (EK) Nr. 820/97 īstenošanai attiecībā uz minimālo līmeni pārbaudēm, kas jāveic saskaņā ar liellopu identifikācijas un reģistrācijas sistēmu [2], ir vairākkārt būtiski grozīta [3]. Skaidrības un lietderības labad minētā regula ir kodificējama. (2) Ir lietderīgi noteikt minimālo līmeni pārbaudēm, kas jāveic, lai nodrošinātu liellopu identifikācijas un reģistrācijas sistēmas pareizu īstenošanu. (3) Katras dalībvalsts kompetentā iestāde veic pārbaudes, kas pamatojas uz riska analīzi. Riska analīzē jāņem vērā visi būtiskie faktori, jo īpaši ietverot sabiedrības veselības un dzīvnieku veselības apsvērumus. (4) Principā pārbaudēs būtu jāietver visi saimniecībā esošie dzīvnieki. Tomēr, ja praktisku apsvērumu dēļ 48 stundu laikā nav iespējams savākt visus saimniecības dzīvniekus, kompetentā iestāde var paredzēt atbilstošu paraugu ņemšanas sistēmu. (5) Katras dalībvalsts kompetentajai iestādei uz vietas jāveic pārbaudes, kam lielākoties jābūt nepieteiktām, kā paredzēts Padomes 1992. gada 27. novembra Regulā (EEK) Nr. 3508/92, ar ko ievieš integrētu administrēšanas un kontroles sistēmu noteiktām Kopienas atbalsta shēmām [4], kurā jaunākie grozījumi izdarīti ar komisijas Regulu (EK) Nr. 495/2001 [5]. (6) Dalībvalstīm jāsagatavo Komisijai gada ziņojums, sniedzot sīkas ziņas par pārbaužu īstenošanu. (7) Komisijai ir jāsniedz dalībvalstīm šāda ziņojuma paraugs. (8) Šajā regulā paredzētie pasākumi ir saskaņā ar Eiropas Lauksaimniecības virzības un garantiju fonda komitejas atzinumu, IR PIEŅĒMUSI ŠO REGULU. 1. pants Liellopu identifikācijas un reģistrācijas sistēmā paredzētās pārbaudes atbilst vismaz tam prasību minimumam, kas noteikts 2. līdz 5. pantā. 2. pants 1. Katrā dalībvalstī kompetentā iestāde uz vietas veic pārbaudes, ko var veikt kopā ar jebkādām citām pārbaudēm, kas paredzētas Kopienas tiesību aktos. Šīs pārbaudes katru gadu aptver vismaz 10 % saimniecību, kas atrodas katras dalībvalsts teritorijā. Šis minimālais pārbaužu skaits palielinās nekavējoties, tiklīdz ir konstatēts, ka netiek ievēroti Kopienas tiesību akti attiecībā uz identifikāciju. 2. Atkāpjoties no 1. punkta, ja dalībvalstī ir pilna operatīvā datu bāze saskaņā ar 5. pantu Regulā (EK) Nr. 1760/2000, kas paredz efektīvas kontrolpārbaužu iespējas, var noteikt 5 % likmi. 3. Pārbaudāmo saimniecību atlasi kompetentā iestāde veic, pamatojoties uz riska analīzi. 4. Katras saimniecības riska analīzē ņem vērā jo īpaši šādus aspektus: a) dzīvnieku skaitu saimniecībā, tostarp sīkas ziņas par visiem saimniecībā mītošajiem un identificētajiem dzīvniekiem; b) sabiedrības veselības un dzīvnieku veselības apsvērumus, un jo īpaši iepriekšēju slimības uzliesmojumu fakts; c) saimniecībai prasītās un/vai izmaksātās ikgadējās piemaksas par liellopiem apmēru, salīdzinot ar summu, kas izmaksāta iepriekšējā gadā; d) būtiskās izmaiņas, salīdzinot ar situāciju iepriekšējos gados; e) iepriekšējos gados veikto pārbaužu rezultātus, jo īpaši: i) pienācīgu saimniecības reģistra uzturēšanu, kā paredzēts ar Komisijas Regulu (EK) Nr. 2629/97 [6]; ii) pienācīgu saimniecībā esošo dzīvnieku pasu uzturēšanu, kā paredzēts ar Regulu (EK) Nr. 2629/97; f) pienācīgu datu paziņošanu kompetentajai iestādei; g) citus kritērijus, kas jānosaka dalībvalstīm. 5. Par katru pārbaudi jāsagatavo ziņojums, kas standartizēts valsts līmenī, norādot pārbaužu rezultātus un visus neapmierinošos konstatējumus, pārbaudes iemeslu un tajā klātesošās personas. Audzētājam vai tā pārstāvim dod iespēju parakstīt ziņojumu un, ja vajadzīgs, sniegt savus komentārus par tā saturu. 6. Tādu 5. punktā minētu ziņojumu kopijas, kuros konstatēta Regulas (EK) Nr. 1760/2000 noteikumu pārkāpšana, nekavējoties nosūta tām kompetentajām iestādēm, kuras ir atbildīgas par Komisijas Regulas (EEK) Nr. 2419/2001 [7] īstenošanu. 3. pants 1. Pārbaude aptver visus saimniecībā esošos dzīvniekus, kuru identifikācija ir paredzēta ar Regulu (EK) Nr. 1760/2000. 2. Atkāpjoties no 1. punkta, ja praktisku apsvērumu dēļ 48 stundu laikā nav iespējams savākt visus saimniecības dzīvniekus, kompetentā iestāde var paredzēt paraugu ņemšanas sistēmu, ja tiek nodrošināts ticams pārbaužu līmenis. 4. pants Par pārbaudēm uz vietas lielākoties iepriekš nepaziņo. Ja ir iepriekšējs brīdinājums, tajā nedrīkst pārsniegt noteikto vajadzīgo minimumu un parasti to nesniedz vairāk kā 48 stundas iepriekš. 5. pants 1. Katra dalībvalsts līdz katra gada 1. jūlijam sagatavo Komisijai gada ziņojumu, kurā norāda šādas sīkas ziņas: a) saimniecību skaitu attiecīgajā dalībvalstī; b) saskaņā ar 2. pantu veikto pārbaužu skaitu; c) pārbaudīto dzīvnieku skaitu; d) jebkādu konstatēto pārkāpumu; e) visas sankcijas, kas uzliktas saskaņā ar Regulas (EK) Nr. 1760/2000 22. pantu. 2. Pirmajā punktā minēto informāciju dara zināmu Komisijai, izmantojot I pielikumā parādītās struktūras paraugu. 6. pants Regulu (EK) Nr. 2630/97 atceļ. Atsauces uz atcelto regulu uzskata par atsaucēm uz šo regulu, un tās lasa saskaņā ar III pielikumā doto korelācijas tabulu. 7. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 23. jūnijā Komisijas vārdā – priekšsēdētājs Romano Prodi [1] OV L 204, 11.8.2000., 1. lpp. [2] OV L 354, 30.12.1997., 23. lpp. [3] Sk. II pielikumu. [4] OV L 355, 5.12.1992., 1. lpp. [5] OV L 72, 14.3.2001., 6. lpp. [6] OV L 354, 30.12.1997., 19. lpp. [7] OV L 327, 12.12.2001., 11. lpp. -------------------------------------------------- I PIELIKUMS Ziņojums par to pārbaužu rezultātiem, kas veiktas liellopu nozarē attiecībā uz Kopienas identifikācijas un reģistrācijas noteikumiem 1. Informācija par rezultātiem saskaņā ar 5. panta 1. punkta a), b) un c) apakšpunktu: a) dalībvalsts teritorijā reģistrēto saimniecību kopskaits pārskata/pārbaudes perioda sākumā; b) pārbaudīto saimniecību kopskaits; c) veikto pārbaužu kopskaits; d) riska analīzes kritēriji, kā noteikts 2. panta 4. punktā attiecībā uz pārbaudīto saimniecību atlasi, atsaucoties uz iestādi, kas veikusi šīs pārbaudes, un, ja iespējams, šīs atlases sadalījums atbilstoši riska analīzes kritērijiem; e) reģistrēto liellopu kopskaits pārskata/pārbaudes perioda sākumā; f) pārbaudīto liellopu kopskaits; g) veikto pārbaužu veids, t. i., fiziska pārbaude, dokumentu pārbaude, pārbaude attiecībā uz aizkavētiem paziņojumiem par apriti. 2. Informācija par rezultātiem saskaņā ar 5. panta 1. punkta d) un e) apakšpunktu: a) atklāto pārkāpumu skaits un jo īpaši konstatēto atšķirību veids pēc saskaņā ar 1. punkta g) apakšpunkta noteikumiem veiktu pārbaužu veida; b) sankcijas (tostarp veidi un formācija par paveiktā pārraudzību), kas uzliktas saskaņā ar Komisijas Regulu (EK) Nr. 494/98 [1] un kas norādītas atbilstoši veiktās pārbaudes veidam un konstatētajiem pārkāpumiem saskaņā ar 1. punkta g) apakšpunktu un 2. punkta a) apakšpunktu. [1] OV L 60, 28.2.1998., 78. lpp. -------------------------------------------------- II PIELIKUMS Atceltā regula ar tās secīgiem grozījumiem - Komisijas Regula (EK) Nr. 2630/97 (OV L 354, 30.12.1997., 23. lpp.). - Komisijas Regula (EK) Nr. 132/1999 (OV L 17, 22.1.1999., 20. lpp.). - Komisijas Regula (EK) Nr. 1898/2000 (OV L 228, 8.9.2000., 22. lpp.). -------------------------------------------------- III PIELIKUMS Korelācijas tabula Regula (EK) Nr. 2630/97 | Šī regula | 1. pants | 1. pants | 2. panta 1. punkts | 2. panta 1. punkts | 2. panta 2. punkts | 2. panta 2. punkts | 2. panta 3. punkts | 2. panta 3. punkts | 2. panta 4. punkta a) apakšpunkts | 2. panta 4. punkta a) apakšpunkts | 2. panta 4. punkta b) apakšpunkts | 2. panta 4. punkta b) apakšpunkts | 2. panta 4. punkta c) apakšpunkts | 2. panta 4. punkta c) apakšpunkts | 2. panta 4. punkta d) apakšpunkts | 2. panta 4. punkta d) apakšpunkts | 2. panta 4. punkta e) apakšpunkta pirmais ievilkums | 2. panta 4. punkta e) apakšpunkta i) daļa | 2. panta 4. punkta e) apakšpunkta otrais ievilkums | 2. panta 4. punkta e) apakšpunkta ii) daļa | 2. panta 4. punkta f) apakšpunkts | 2. panta 4. punkta f) apakšpunkts | 2. panta 4. punkta g) apakšpunkts | 2. panta 4. punkta g) apakšpunkts | 2. panta 5. punkts | 2. panta 5. punkts | 2. panta 6. punkts | 2. panta 6. punkts | 3. pants | 3. pants | 4. pants | 4. pants | 5. pants | 5. pants | – | 6. pants | 6. pants | 7. pants | Pielikums | I pielikums | – | II pielikums | – | III pielikums | --------------------------------------------------